முர்ரே

முர்ரே (Murree), பாகிஸ்தான் நாட்டின் பஞ்சாப் மாநிலத்தில் உள்ள இராவல்பிண்டி மாவட்டத்தின், முர்ரே தாலுகாவின் நிர்வாகத் தலைமையிடமும், மலைவாழிட நகரமும் ஆகும். பிர்பாஞ்சல் மலைத்தொடரில்  அமைந்த முர்ரே நகரம் இராவல்பிண்டிக்கு வடகிழக்கே 72.1 கிலோமீட்டர் தொலைவிலும்; இஸ்லாமாபாத்திற்கு வடகிழக்கே 30 கிலோ மீட்டர் தொலைவிலும் உள்ளது.

2017 பாகிஸ்தான் மக்கள்தொகை கணக்கெடுப்பின் படி, முர்ரே நகரத்தின் மொத்த மக்கள் தொகை 25,816 ஆகும். இந்நகரம் கடல் மட்டத்திலிருந்து 2291 மீட்டர் உயரத்தில், பிர்பாஞ்சல் மலைத்தொடரில் உள்ளது. இந்நகரத்தை பிரித்தானிய இந்தியாவின் ஆட்சியாளர்கள் 1853-ஆம் ஆண்டு முதல் மலைவாழிடமாக கொண்டனர். பஞ்சாப் ஆளுநரின்  மலைவாழிட அலுவலக முகாமாகவும், வாழிடமாகவும் 1876-ஆம் ஆண்டு முடிய இருந்தது. பின்னர் சிம்லாவிற்கு மாற்றப்பட்டது. Murree Hills Cantonment GlobalSecurity.org website, Retrieved 16 October 2021 

19-ஆம் நூற்றாண்டில் ஆங்கிலேயர்களால் முர்ரே காலனித்துவ துருப்புகளுக்கான முகாமாகவும், மருத்துவ தளமாகவும் செயல்பட்டது. மேலும் பிரித்தானிய மக்களுக்கும், அதிகாரிகளுக்கும் முர்ரே ஒரு மலைவாழிட நகரமாக இருந்தது.  முர்ரே நகரத்தில் ஆங்கிலேயர்களுக்காக நடத்தப்பட்ட லாரன்ஸ் கல்லூரி மற்றும் வணிக வளாகம் செயல்பட்டது. தற்போது முர்ரே குளிர்கால சுற்றுலா மலைநகரமாக உள்ளது. 

பாகிஸ்தான் விடுதலைக்குப் பிறகு முர்ரே நகரம் பாகிஸ்தான் மக்களின் மலைவாழிட நகரமாக விளங்குகிறது.முர்ரே நகரம் ஆசாத் காஷ்மீர் மற்றும் அப்போட்டாபாத் பகுதிகளுக்கு செல்பவர்களின் முக்கிய வழித்தடமாக உள்ளது. 

இயேசு கிறிஸ்து முர்ரே பகுதிக்கு வருகை புரிந்தார் என்பது உள்ளூர் மக்களின் நம்பிக்கை ஆகும். Jesus In India: How the film came to beஇயேசு சிலுவையில் மரித்த பின்னர், மேரி மாதா தனது இறுதிககாலத்தை முர்ரே பகுதியில் கழித்தார் என்பதும் உள்ளூர் மக்களின் நம்பிக்கை ஆகும். Mai Mari da Ashtan
இராணுவக் கேந்திரம்
முர்ரே நகர்புறத்தில் முர்ரே மலை இராணுவப் பாசறை மற்றும் முர்ரே காலாபாக் இராணுவப் பாசறைகள் உள்ளது. தரைப்படையின் 12வது டிவிசன் மற்றும் பல இராணுவப் பயிற்சி நிலையங்கள் & ஒருங்கிணைந்த இராணுவ மருத்துவ மனை முர்ரே நகரத்தில் செயல்படுகிறது.  பாகிஸ்தான் வான்படையின் தளம் ஒன்று முர்ரே நகரம் அருகே இயங்குகிறது.
2022 கடும் பனிப்பொழிகள்
8 சனவரி 2022 அன்று முர்ரே பகுதியில் கடும் பனிப்பொழிவினால் இதுவரை 21 பேர் உயிரிழந்துள்ளனர்.முர்ரேயில்  கடும் பனிப்பொழிவு: இதுவரை 21 பேர் உயிரிழப்பு முர்ரியில் கடும் பனிப்பொழிவு காரணமாக 22 பேர் உயிரிழந்தது உறுதி செய்யப்பட்டுள்ளது.
படக்காட்சியகம்

தட்ப வெப்பம்

அடிக்குறிப்புகள்

மேற்கோள்கள்



Attribution:


மேலும் படிக்க





பகுப்பு:பஞ்சாப் (பாகிஸ்தான்)
பகுப்பு:இராவல்பிண்டி மாவட்டம்
பகுப்பு:பாகிஸ்தான் நகரங்கள் 
பகுப்பு:பாக்கித்தானிலுள்ள மலைவாழிடங்கள்
பகுப்பு:இராவல்பிண்டி மாவட்ட நகரங்களும், ஊர்களும்
பகுப்பு:பஞ்சாப் (பாகிஸ்தான்) மாகாணத்தின் நகரங்கள்